**SENIORIAPTEEKKARIT RY JÄSENTIEDOTE 1/2022**

**13.1.2022**

**HYVÄT SENIORI-KOLLEGAT – edelleen vaan koronaepidemian varjoissa!**

Näihin aikoihin vuodesta on tapana toivottaa **Hyvää Uutta Vuotta!** ja niin myös nytkin toivotamme, vaikka usko parempien tai edes normaalien aikojen koittamisesta on aika koetuksella.

Omikron variantin myötä koronaepidemia sai uutta vettä myllyynsä ja lähti leviämään sellaista vauhtia, että oksat pois. Se sai myös senioriapteekkarien hallituksen, jos ei nyt ihan polvilleen, niin ainakin miettimään vakavasti täksi kevääksi suunniteltuja ohjelmia ja mahdollisuuksia niiden toteuttamiseen niin terveyden kuin taloudenkin näkökulmasta katsottuna.

Valitettavasti jouduimme pitkän pohdinnan jälkeen hallituksen kokouksessa 7.1.2022 tekemään yksimielisen päätöksen peruuttaa torstaiksi maaliskuun 24. päiväksi 2022 suunnitellun kevätkokouksen sekä 25- vuotisjuhlan oheisohjelmineen. Kevätkokouksen uusi päivämäärä ja toteuttamistapa ilmoitetaan myöhemmin.

Edellisessä jäsenkirjeessä 5/2021 kerrottiin v. 2022 uuden hallituksen kokoonpano ja tehtävät. Senioriapteekkarit ry:n nettisivuilta [www.senioriapteekkarit.fi](http://www.senioriapteekkarit.fi) löytyvät vastaavat tiedot yhteystietoineen.

**Hyvää alkanutta vuotta kaikille!**

Senioriapteekkarit ry:n hallitus

psta Silja Kyllönen, sihteeri

040-512 8429 silja.kyllonen@salnet.fi